
LIETUVOS RESPUBLIKOS SEIMO
 ETIKOS IR PROCEDŪRŲ KOMISIJA

PAŽYMA

DĖL SEIMO NARIŲ DALYVAVIMO SEIMO POSĖDŽIUOSE

2013 M. KOVO MĖNESĮ

2013-04-19
Vilnius

2013 m. kovo mėn. buvo sušaukta trylika Seimo plenarinių posėdžių. Dešimtyje posėdžių vyko iš anksto numatyti balsavimai, kuriuose nedalyvavo nuo 17 iki 31 Seimo nario, vidutiniškai – 26.

Kovo mėnesį į užsienio komandiruotes ir išvykas buvo išvykę 43 Seimo nariai. 52 kartus Seimo valdyba Seimo narius buvo išsiuntusi į komandiruotes ir 11 kartų Seimo nariams buvo leista vykti į užsienio keliones. 29 Seimo nariai į komandiruotes ar užsienio keliones buvo išvykę Seimo plenarinių posėdžių metu.

Kovo mėnesį 5 (iš 10) Seimo plenarinius posėdžius, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo narys Valdas Vasiliauskas; 4 posėdžius – Seimo nariai Remigijus Ačas ir Viktoras Fiodorovas; 3 posėdžius – Seimo narė Larisa Dmitrijeva, po 2 posėdžius – Seimo nariai Virginija Baltraitienė, Saulius Bucevičius, Petras Čimbaras, Dainius Kreivys, Eligijus Masiulis, Gintautas Mikolaitis, Arvydas Mockus ir po 1 posėdį – Seimo nariai Arvydas Anušauskas, Agnė Bilotaitė, Eugenijus Gentvilas, Petras Gražulis, Kazys Grybauskas, Algis Kašėta, Raimundas Markauskas, Alma Monkauskaitė, Petras Narkevičius, Algirdas Vaclovas Patackas, Darius Petrošius, Naglis Puteikis, Irina Rozova, Julius Sabatauskas, Algimantas Salamakinas, Paulius Saudargas, Remigijus Šimašius, Viktor Uspaskich, Jonas Varkala, Aleksandras Zeltinis ir Emanuelis Zingeris.
Pagal komitetų pirmininkų pateiktą informaciją kovo mėnesį Europos reikalų komitete įvyko 7 posėdžiai iš kurių 3 be svarbios pateisinamos priežasties praleido Seimo narė Virginija Baltraitienė, o 1 posėdį – Seimo narys Egidijus Vareikis. Kaimo reikalų komitete kovo mėnesį įvyko 6 posėdžiai iš kurių 4 be svarbios pateisinamos priežasties praleido Seimo narys Arvydas Vidžiūnas, po 3 posėdžius – Seimo nariai Eugenijus Gentvilas ir Kazys Starkevičius, po 2 posėdžius – Seimo nariai Bronius Pauža, Petras Čimbaras ir Vytautas Kamblevičius ir 1 posėdį – Seimo narys Edmundas Jonyla. Kituose komitetuose posėdžiai be svarbios pateisinamos priežasties nebuvo praleisti.

Pagal komisijų pirmininkų pateiktą informaciją kovo mėnesį Antikorupcijos komisijoje įvyko 2 posėdžiai kuriuos abu be svarbios pateisinamos priežasties praleido Seimo narys Bronius Bradauskas, o po 1 posėdį – Seimo nariai Arvydas Anušauskas, Artūras Paulauskas, Ričardas Sargūnas, Eduardas Šablinskas ir Valdas Vasiliauskas. Jaunimo ir sporto reikalų komisijoje kovo mėnesį viename įvykusiame posėdyje be svarbios pateisinamos priežasties nedalyvavo Seimo nariai Paulius Saudargas ir Arvydas Vidžiūnas. Kitose komisijose posėdžiai be svarbios pateisinamos priežasties praleisti nebuvo. 

Vadovaudamiesi Lietuvos Respublikos Seimo statuto 11 straipsnio 6 dalies ir 15(1) straipsnio 1 dalies nuostatomis pranešame:

1. 2013 m. kovo mėnesį nė vienas Seimo narys nepraleido daugiau kaip pusės Seimo posėdžių, kuriuose įvyko balsavimas dėl teisės aktų priėmimo.
2. 2013 m. kovo mėnesį Seimo narys Arvydas Vidžiūnas be svarbios pateisinamos priežasties nedalyvavo daugiau kaip pusėje (4 iš 6) Seimo Kaimo reikalų komiteto posėdžių.

3. 2013 m. kovo mėnesį Seimo narys Bronius Bradauskas be svarbios pateisinamos priežasties nedalyvavo 2 (iš 2) Seimo Antikorupcijos komisijos posėdžiuose.
4. 2013 m. kovo mėnesį Seimo nariai Paulius Saudargas ir Arvydas Vidžiūnas be svarbios pateisinamos priežasties nedalyvavo Seimo Jaunimo ir sporto reikalų komisijos posėdyje.

